ย่อยข่าวกองทุน
กรุงไทยขาย 2 กองตราสารหนี้
29 ม.ค. 2556

กรุงไทยขาย 2 กองตราสารหนี้
บลจ.กรุงไทย ในสัปดาห์นี้เปิดจำหน่าย 2 กองทุนตราสารหนี้ ได้แก่ กองทุนเปิดกรุงไทยธนทรัพย์ บี 72 ในวันที่ 29 ม.ค.-5 ก.พ. อายุ 6 เดือน โดยลงทุนในตราสารต่างประเทศ 74% ของมูลค่าทรัพย์สินสุทธิ คาดผลตอบแทนประมาณ 3.05% ต่อปี และกองทุนเปิดกรุงไทยประจำ 6 เดือน คุ้มครองเงินต้น 5 จนถึงวันที่ 1 ก.พ. อายุ 6 เดือน ลงทุนในพันธบัตรภาครัฐในประเทศ 57% และเงินฝากประจำธนาคารในประเทศ คาดผลตอบแทน 2.60% ต่อปี พร้อมกับจ่ายเงินปันผลกองทุนเปิดกรุงไทยซีเล็คทีฟ อิควิตี้ ฟันด์ อัตรา 1.50 บาทต่อหน่วย ในวันที่ 5 ก.พ.
ทิสโก้ผสมหุ้นจีนเพิ่มผลตอบแทน
บริษัทหลักทรัพย์จัดการกองทุน (บลจ.) ทิสโก้ เปิดขายกองทุนเปิด ทิสโก้ สเปเชี่ยล โบนัส 2F ซึ่งเป็นกองทุนผสม เน้นลงทุนตราสารหนี้ เงินฝากในประเทศและ/หรือต่างประเทศ และที่เหลือจะลงทุนในหุ้นจีนไม่เกิน 25% ผ่านกองทุน Hang Seng HShare Index ETF เพื่อช่วยเพิ่มผลตอบแทน โดยมีอายุโครงการประมาณ 1 ปี หรือมีผลตอบแทนถึง 6% โดยจะเสนอขายวันที่ 29 ม.ค.6 ก.พ.
กอง SPOT33S5 เป้ากำไร 6%
บลจ.เอ็มเอฟซี เปิดขายกองทุนเปิดเอ็มเอฟซีสปอท 33 ซีรี่ส์ 5 (SPOT33S5) มีนโยบายลงทุนหุ้นและตราสารหนี้ในประเทศ ตั้งเป้าหมายผลตอบแทน 3% สองครั้งรวมเป็น 6% ภายใน 5 เดือน โดยเปิดขายจนถึงวันที่ 30 ม.ค.นี้ นอกจากนี้กองทุนเปิด SPOT33 ซีรี่ส์ 2 และ 3 ที่เปิดขายไปก่อนหน้านี้ได้ผลตอบแทนตามเป้าหมายแรก 3% แล้ว
ทริกเกอร์กรุงศรีเป้า 8 เดือน 8%
บลจ.กรุงศรี เปิดขายกองทุนเปิดกรุงศรีอิควิตี้ 4% พลัส 4% ทริกเกอร์ 3 อายุโครงการประมาณ 8 เดือน เน้นลงทุนหุ้นไทย ตั้งเป้าจ่ายผลตอบแทนรวมกันประมาณ 8% เมื่อหน่วยลงทุนเท่ากับ 10.40 บาทต่อหน่อย และ 10.93 บาท โดยเสนอขายวันที่ 29 ม.ค.-5 ก.พ. 2556